open-index/open-wikipedia-markdown huggingface dataset:
Νοέλ-Νικολά Κουαπέλ

Ο **Νοέλ-Νικολά Κουαπέλ** (γαλλικά: Noël Nicolas Coypel), 1690 - 1734, ήταν Γάλλος ζωγράφος της πρώιμης περιόδου του ροκοκό.

## Βιογραφικά στοιχεία
Ο Νοέλ-Νικολά Κουαπέλ γεννήθηκε στις 17 Νοεμβρίου 1690 στο Παρίσι. Ήταν γιος του Νοέλ Κουαπέλ και ετεροθαλής αδερφός του Αντουάν Κουαπέλ που ήταν σχεδόν τριάντα χρόνια μεγαλύτερος από αυτόν. Διδάχθηκε τα βασικά της ζωγραφικής από τον πατέρα του, ο οποίος πέθανε  το 1707, συνέχισε την εκπαίδευσή του και ακολούθησε την καλλιτεχνική σταδιοδρομία. Η βελτίωση της προσωπικότητας και του αναμφισβήτητου ταλέντου του οφείλεται στις επίπονες συστηματικές σπουδές του, καθώς και στη μελέτη των μεγάλων ζωγράφων του παρελθόντος πάνω στη συνθετική τεχνική.

Κέρδισε πολλά βραβεία της Βασιλικής Ακαδημίας Ζωγραφικής και Γλυπτικής, όπου έγινε δεκτός το 1720, επί πρυτανείας του αδελφού του Αντουάν, με έργο υποδοχής *Ο Ποσειδώνας απαγάγει τη νύμφη [[Αμυμώνη]]* (Μουσείο Καλών Τεχνών της Βαλανσιέν). Αυτό το έργο έγινε δεκτό με χειροκροτήματα και συνέβαλε τα μέγιστα στην εδραίωση της φήμης του. 

Αλλά ο Κουαπέλ αναζητούσε συνεχώς ευκαιρίες για να γίνει γνωστός και να αναγνωρισθεί η αξία του, δίνοντας πολύ μεγαλύτερη προσοχή στη φήμη και την αναγνώριση παρά στη χρηματική αμοιβή. Μάλιστα, ζωγράφισε το παρεκκλήσι της Παναγίας στην εκκλησία του Αγίου Σωτήρα στο Παρίσι, που προσφέρθηκε να το κάνει χωρίς καμία αμοιβή. Το έργο είναι αξιοσημείωτο και η συνθετική σύλληψη των οροφογραφιών φαίνεται πολύπλοκη και εκτεταμένη.
Τα θέματά του ήταν κυρίως μυθολογικά και θρησκευτικά. Συχνά στην ιστορία της τέχνης θεωρείται ως ο πιο ταλαντούχος ζωγράφος της οικογένειας Κουαπέλ, αν και είναι ο λιγότερο γνωστός. Αυτό οφείλεται κυρίως στον πρόωρο θάνατό του και μόνο σε μια σύντομη φάση καλλιτεχνικής ωριμότητας και εμπορικής επιτυχίας (από το 1725 έως το 1728 περίπου). Σε αντίθεση με τους συγγενείς του, δεν κατείχε διευθυντικές θέσεις σε γαλλικά πολιτιστικά ιδρύματα, πιθανώς λόγω του συγκρατημένου χαρακτήρα του. Ένας από τους μαθητές του και για λίγο βοηθός του ήταν ο Ζαν Σιμεόν Σαρντέν.

Το 1733 προήχθη σε καθηγητή της Βασιλικής Ακαδημίας. Τον επόμενο χρόνο, στις 14 Δεκεμβρίου 1734, πέθανε πρόωρα σε ηλικία 43 ετών, σε οικιακό ατύχημα.

## Επιλογή έργων

Αρχείο:Noël-Nicolas_Coypel_Europe.jpg|*[[Αρπαγή της Ευρώπης|Η αρπαγή της Ευρώπης]]* (1727)
Αρχείο:Noël-Nicolas Coypel - The Bath of Diana - WGA05594.jpg|*Το μπάνιο της [[Ντιάνα|Ντιάνας]]* (1732), Ερμιτάζ
Αρχείο:Noël-Nicolas Coypel - The Judgement of Paris, 1728.jpg|*Η κρίση του Πάρη* (1728), Στοκχόλμη
Αρχείο:Portrait of Madame de Bourbon-Conti as Venus, by Noel-Nicolas Coypel, French, 1731, oil on canvas - John and Mable Ringling Museum of Art - Sarasota, FL - DSC00792.jpg|*Πορτρέτο της [[Λουίζα Νταϊάνα της Ορλεάνης|κυρίας Κοντί]] ως Αφροδίτη* (1731)
Αρχείο:Noël-Nicolas Coypel - Birth of Venus - WGA05593.jpg|*Η γέννηση της Αφροδίτης* (1732) Ερμιτάζ


## Παραπομπές


## Εξωτερικοί σύνδεσμοι
* 

 
Κατηγορία:Γάλλοι ζωγράφοι του 17ου αιώνα
Κατηγορία:Γάλλοι ζωγράφοι του 18ου αιώνα
Ελεονώρα Ζαΐμη

Η **Ελεονώρα (Νόρα) Χρηστίδη Ζαΐμη** (αγγλικά: Eleanor Christides Zaimis, 16 Ιουνίου 1915 – 3 Οκτωβρίου 1982) ήταν Ελληνοβρετανίδα πανεπιστημιακός, που διετέλεσε καθηγήτρια στην Ιατρική Σχολή του Royal Free Hospital. Ήταν αποδέκτης του Διεθνούς Βραβείου του Ιδρύματος Gairdner 1959 για τη μελέτη των ενώσεων μεθωνίου και άλλες συνεισφορές στη φαρμακολογία.

Η Ζαΐμη εξελέγη στο Hall of Fame της Βρετανικής Φαρμακολογικής Εταιρείας.

## Οικογένεια και εκπαίδευση
Η Ζαΐμη γεννήθηκε στο Γκαλάτσι της Ρουμανίας. Ο πατέρας της, Γιάννης Χρηστίδης εργαζόταν στον τομέα της ναυτιλίας και η μητέρα της, Ελένη Ανούτσου, ήταν κόρη γαιοκτήμονα. Σπούδασε στο Ελληνικό Γυμνάσιο και αποφοίτησε από την Ιατρική Σχολή του Πανεπιστημίου Αθηνών το 1938. Τα επόμενα εννέα χρόνια απέκτησε MD και BSc στη χημεία. Υπήρξε μαθήτρια του καθηγητή και ακαδημαϊκού Γεωργίου Ιωακείμογλου.

## Καριέρα
Μετά την αποφοίτησή της από την ιατρική, εργάστηκε ως βοηθός καθηγήτρια Φαρμακολογίας στο Πανεπιστήμιο Αθηνών. Εκείνη την περίοδο, ήταν μέλος μιας επιτροπής για την αξιολόγηση νέων αντιβιοτικών όπως η πενικιλίνη και η στρεπτομυκίνη. Το 1947 πήγε στην Αγγλία ως υπότροφος του Βρετανικού Συμβουλίου. Αφού εργάστηκε για σύντομο χρονικό διάστημα ως βοηθός ερευνήτρια στο τμήμα φαρμακολογίας του Πανεπιστημίου του Μπρίστολ και αργότερα στο Εθνικό Ινστιτούτο Ιατρικής Έρευνας, μετακόμισε στο τμήμα φαρμακολογίας στη σχολή φαρμακευτικής του Πανεπιστημίου του Λονδίνου. Το 1950 εξελέγη συνεργάτης της Φυσιολογικής Εταιρείας και τελικά έγινε τακτικό της μέλος το 1951. Το 1954 έγινε επικεφαλής του τμήματος φαρμακολογίας στο Royal Free. Το 1956, της απονεμήθηκε το Βραβείο Κάμερον για τη Θεραπευτική από το Πανεπιστημίου του Εδιμβούργου. Της απονεμήθηκε θέση καθηγήτριας από την Ιατρική Σχολή του Royal Free Hospital το 1958 και παρέμεινε επικεφαλής του τμήματος μέχρι τη συνταξιοδότησή της το 1980. Κατά τη διάρκεια αυτής της περιόδου, συνέβαλε σημαντικά στους τομείς της νευρομυϊκής και καρδιαγγειακής φαρμακολογίας. Το 1958 έλαβε το διεθνές βραβείο του Ιδρύματος Gairdner. Το 1962 της απονεμήθηκε ο Σταυρός του Ταξιάρχη του Ελληνικού Τάγματος της Ευεργεσίας και το 1968 έλαβε το μετάλλιο φαρμακολογίας NP Kravkov από την Ακαδημία Ιατρικών Επιστημών της ΕΣΣΔ. Μεταξύ 1967 και 1971, ήταν στην επιτροπή της Φυσιολογικής Εταιρείας. Αναγορεύτηκε επίτιμο μέλος της Ιατρικής Ακαδημίας της Ρώμης και αντεπιστέλλον μέλος της Ακαδημίας Αθηνών.

Έχει συνεργαστεί με τον Γουίλιαμ Πέιτον στις ενώσεις μεθωνίου, ανακαλύπτοντας το δεκαμεθώνιο και το εξαμεθώνιο. Ήταν ανάμεσα στους πρώτους επιστήμονες που συνειδητοποίησαν τη σημασία της έρευνας της χρόνιας καθώς και της οξείας επίδρασης της ελάχιστης χρήσης φαρμάκων.

## Δημοσιεύσεις

* *Textbook on Hygiene*, 1948
* *Evaluation of new drugs in man*, 1963
* *Nerve growth factor and its antiserum*, 1972
* *Neuromuscular junction*, 1976

## Παραπομπές


Κατηγορία:Βρετανοί επιστήμονες
Κατηγορία:Άγγλοι ελληνικής καταγωγής
Μητροπολίτης Κινσάσας Θεοδόσιος

Ο **Μητροπολίτης Θεοδόσιος** (κατά κόσμον *Παύλος Τσιτσιβός*, Κυπάρισσος Αιτωλοακαρνανίας, 1973) είναι Έλληνας θεολόγος και ιεράρχης του Πατριαρχείου Αλεξανδρείας και πάσης Αφρικής, που διατελεί Μητροπολίτης Κινσάσας από το 2022.

## Βιογραφικά στοιχεία
Ο Μητροπολίτης Θεοδόσιος γεννήθηκε στην Κυπάρισσο Τριχωνίδας της Αιτωλοακαρνανίας το 1973. Ολοκλήρωσε τη φοίτηση σε δημοτικό σχολείο του Αγρινίου και ακολούθως εκπαιδεύτηκε στην Αθωνιάδα Ακαδημία.

Σπούδασε στο Τμήμα Θεολογίας της Θεολογικής Σχολής του Αριστοτελείου Πανεπιστημίου Θεσσαλονίκης. Συνέχισε με μεταπτυχιακές σπουδές στο Ελληνικό Ανοικτό Πανεπιστήμιο, από όπου και έλαβε τον μεταπτυχιακό τίτλο «Ορθόδοξη Χριστιανική Θεολογία και Θρησκευτικός Πλουραλισμός», με θέμα της διπλωματικής του εργασίας «Όψεις της νηστείας κατά την καθαρά εβδομάδα».

Εκάρη μοναχός το 1997 στην Ιερά Μονή Γηροκομείου Πατρών, από τον ηγούμενο της Μονής Αρχιμανδρίτη Συμεών Χατζή και το ίδιο έτος χειροτονήθηκε διάκονος, στον Ιερό Ναό Αγίας Τριάδος Πατρών. Το 2002 χειροτονήθηκε πρεσβύτερος από τον Μητροπολίτη Πατρών Νικόδημο, λαμβάνοντας την ίδια ημέρα και το οφίκιο του αρχιμανδρίτη, στον Ιερό Ναό της Αγίας Παρασκευής Άνω Πόλης Πατρών. Υπηρέτησε ως ιεροκήρυκας, εφημέριος, πνευματικός και κατηχητής διαφόρων ενοριακών ναών της Ιεράς Μητροπόλεως Πατρών. Τοποθετήθηκε ιερατικός προϊστάμενος του Ιερού Ναού Αγίου Νικολάου Πατρών και ακολούθως Αρχιερατικός Επίτροπος Βραχνείκων και Παραλίας, υπό του Μητροπολίτη Πατρών Χρυσοστόμου.

Το 2016, εντάχθηκε στον Ιερό Κλήρο του Παλαίφατου Πατριαρχείου Αλεξανδρείας και πάσης Αφρικής και διορίσθηκε από τον Μητροπολίτη Κινσάσας Νικηφόρο, Πρωτοσύγκελλος της Ιεράς Μητροπόλεως Κινσάσας και καθηγητής της Θεολογικής Σχολής του Ορθοδόξου Πανεπιστημίου του Κογκό. 

Στις 30 Νοεμβρίου 2017, διορίσθηκε από τον Πάπα και Πατριάρχη Αλεξανδρείας Θεόδωρο, Πατριαρχικός Επίτροπος Κανάγκας.

Στις 26 Νοεμβρίου 2018, μετά από πρόταση του Πατριάρχη Αλεξανδρείας Θεοδώρου εξελέγη από την Ιερά Σύνοδο του Πατριαρχείου Αλεξανδρείας και πάσης Αφρικής, μητροπολίτης της νεοσύστατης Ιεράς Μητροπόλεως Κανάγκας. Χειροτονήθηκε στο βαθμό του επισκόπου από τον Πατριάρχη Αλεξανδρείας Θεόδωρο, στον Ιερό Ναό Αγίου Νικολάου Καΐρου, στις 6 Δεκεμβρίου 2018. Ενθρονίστηκε στις 24 Φεβρουαρίου 2019, στον Καθεδρικό Ιερό Ναό Αγίου Ανδρέου Κανάγκας, μετά το πέρας της Πατριαρχικής Θείας Λειτουργίας. Στις 28 Ιουλίου 2021, ανέλαβε τοποτηρητής της Ιεράς Μητροπόλεως Κινσάσας, μετά τον θάνατο του Μητροπολίτου Νικηφόρου, λόγω επιπλοκών από τον κορωνοϊό.

Στις 12 Ιανουαρίου 2022, εξελέγη υπό της Ιεράς Συνόδου του Πατριαρχείου Αλεξανδρείας, Μητροπολίτης Κινσάσας, υπέρτιμος και έξαρχος Κεντρώας Αφρικής. Ενθρονίστηκε στον Καθεδρικό Ναό Αγίου Νικολάου Κινσάσας στις 6 Μαρτίου.

## Παραπομπές


Κατηγορία:Μητροπολίτες του Πατριαρχείου Αλεξανδρείας
Λίνα Λαλάντη

Η **Λίνα Λαλάντη** ή **Λίνα Μαντλέν Λαλάντη-Έμερι** (αγγλικά: Lina Lalandi, γεν. **Λίνα Μαντλέν Γελέκη Καλογιεροπούλου** 8 Ιουνίου 1920 – 2012) ήταν Ελληνίδα τσεμπαλίστρια και τραγουδίστρια γνωστή για την ίδρυση και τη διεύθυνση του Αγγλικού Φεστιβάλ Μπαχ. 

## Ζωή
Η Λαλάντη γεννήθηκε στην Αθήνα στις 13 Ιουλίου 1920, ημερομηνία που προσπαθούσε να κρατήσει μυστική. Ο πατέρας της, Νικόλαος Καλογερόπουλος, διετέλεσε υποδιευθυντής του Βυζαντινού Μουσείου στην Αθήνα.  Η Λαλάντη εκπαιδεύτηκε στο Ωδείο Αθηνών.

Κέντρισε το κοινό ενδιαφέρον για πρώτη φορά, όταν αναγνωρίστηκε για την καθοδήγηση συμμαχικών στρατευμάτων στην Αθήνα κατά τη διάρκεια του Β' Παγκοσμίου Πολέμου. 

Ο πρώτος της γάμος είχε ως αποτέλεσμα να πάρει το επώνυμο Waller-Bridge. Το 1962 άλλαξε το όνομά της σε Λίνα Μαντλέν Λαλάντη-Έμερι καθώς είχε σχέση με έναν τραπεζίτη ονόματι Ραλφ Έμερι όσο εκείνος ήταν ήδη νυμφευμένος. Η σύζυγος του Ραλφ Έμερι αρνήθηκε να του δώσει διαζύγιο, αλλά η Λίνα απολάμβανε τα οφέλη του πλούτου του νέου της συντρόφου. Υπολογίζεται ότι ο Έμερι πλήρωσε δύο εκατομμύρια λίρες, όλα αυτά τα χρόνια, για την επιδότηση του Αγγλικού Φεστιβάλ Μπαχ. 

## Αγγλικό Φεστιβάλ Μπαχ
Το φεστιβάλ ξεκίνησε το 1963, με τη Λαλάντη και τον Τζακ Γουέστραπ ως καλλιτεχνικούς διευθυντές. Το Αγγλικό Φεστιβάλ Μπαχ ήταν αρχικά στην Οξφόρδη αλλά με τον καιρό μετακόμισε στο Λονδίνο.  Είχε ως θέμα τον Μπαχ. Η Λαλάντη έγραψε το 1963 ότι το φεστιβάλ θα περιλάμβανε επίσης «συνθέτες του 20ού αιώνα με τρόπο σκέψης πιο κοντά στον [Μπαχ] παρά σε εκείνον της ρομαντικής εποχής». 

Το 1971 ο Τζακ Γουέστραπ δεν ήταν πλέον κοινός καλλιτεχνικός διευθυντής και η Λαλάντη κατείχε τη θέση μόνη της. 

## Διακρίσεις
Το 1975 απονεμήθηκε στη Λαλάντη Παράσημο της Βρετανικής Αυτοκρατορίας για τη δουλειά της στο Αγγλικό Φεστιβάλ Μπαχ. 

Τέλος, το 1979 έλαβε το γαλλικό παράσημο Ordre des Arts et des Lettres. Έλαβε επίσης δύο βραβεία από την ελληνική κυβέρνηση. 

## Παραπομπές


Κατηγορία:Άγγλοι ελληνικής καταγωγής
Κατηγορία:Γυναίκες μουσικοί
Κατηγορία:Τσεμπαλίστες
Κατηγορία:Απόφοιτοι του Ωδείου Αθηνών
Βικτόρια Νούλαντ

Η **Βικτόρια Τζέιν Νούλαντ** (αγγλικά: *Victoria Jane Nuland*, 1 Ιουλίου 1961), είναι Αμερικανίδα διπλωμάτης και κυβερνητική αξιωματούχος, που υπηρετεί ως Υφυπουργός Εξωτερικών των Ηνωμένων Πολιτειών αρμόδια για θέματα Πολιτικών Υποθέσεων από τον Μάιο του 2021, στην κυβέρνηση του προέδρου Τζο Μπάιντεν. 

Έχει υπηρετήσει ως Βοηθός Υπουργός Εξωτερικών των Ηνωμένων Πολιτειών αρμόδια για ζητήματα στην Ευρώπη και την Ευρασία, από τον Σεπτέμβριο του 2013 έως τον Ιανουάριο του 2017, στην κυβέρνηση του προέδρου Μπαράκ Ομπάμα. Επίσης, έχει διατελέσει Εκπρόσωπος του Υπουργείου Εξωτερικών των Ηνωμένων Πολιτειών, από το 2011 έως το 2013. Επιπλέον, υπηρέτησε ως Πρέσβης των Ηνωμένων Πολιτειών στο ΝΑΤΟ, από το 2005 έως το 2008, υπό τον πρόεδρο Τζορτζ Ο. Μπους. 

Έχει το παρατσούκλι «Madame Fuck the EU», καθώς και το παρατσούκλι «Euromaidan Cookie Monster». 

## Βιογραφία
Η Βικτόρια Νούλαντ, γεννήθηκε το 1961 στην Νέα Υόρκη. Ο πατέρας της, είναι Ουκρανός Εβραϊκής καταγωγής, και η μητέρα της Χριστιανή Αμερικανίδα. Μεγάλωσε στην Νέα Υόρκη και στην πολιτεία του Κονέκτικατ. 

Αποφοίτησε από το Λύκειο "Choate Rosemary Hall" κοντά στο Νιου Χέιβεν του Κονέκτικατ, το 1979. Σπούδασε Ιστορία και Πολιτικές Επιστήμες στο Πανεπιστήμιο Μπράουν στο Ρόουντ Άιλαντ, λαμβάνοντας πτυχίο (BA) το 1983. 

Είναι παντρεμένη με τον μελετητή και ιστορικό Ρόμπερτ Κέιγκαν, με τον οποίο έχουν αποκτήσει μαζί δύο παιδιά.

## Παραπομπές


Κατηγορία:Κυβερνητικοί αξιωματούχοι
Κατηγορία:Αμερικανοί
Κατηγορία:Αμερικανοί διπλωμάτες
Κατηγορία:Εκπρόσωποι του Στέιτ Ντιπάρτμεντ
Μαρτσέλλο Φαλτσεράνο

Ο** Μαρτσέλλο Φαλτσεράνο** (Marcello Falzerano γεννημένος στις 12 Απριλίου 1991) είναι Ιταλός ποδοσφαιριστής που αγωνίζεται ως εξτρέμ και μερικές φορές ως κεντρικός μέσος για την Περούτζια .

## Καριέρα

### Νεανική καριέρα
Γεννημένος στο Pagani, στην επαρχία του Σαλέρνο της Καμπανίας, ο Falzerano ξεκίνησε την καριέρα του στην ομάδα της Ρώμης GS Edipro Roma. Επιλέχθηκε στην περιφερειακή *αντιπροσωπευτική ομάδα του Λάτσιο Giovanissimi* τον Απρίλιο του 2006.  Στα μέσα του 2006 ο Φαλζεράνο έφυγε για τον Σάβιο. Οι δύο *ομάδες Allievi* του συλλόγου τερμάτισαν ως δευτεραθλήτριες της περιφέρειας του Lazio *Allievi* league και έχασαν τους ημιτελικούς της Lazio *Allievi Fascia B* αντίστοιχα.  Ο Φαλζεράνο έπαιξε κυρίως για τον τελευταίο, χάνοντας από την SS Lazio .  Στο τέλος της σεζόν επιλέχθηκε στους *εκπροσώπους της Lazio Allievi*, στο Coppa Nazionale Primavera του 2007, μια διοργάνωση που διαγωνίστηκε από τους εκπροσώπους των ιταλικών περιοχών. 

### Σαλερνιτάνα
Την 1η Σεπτεμβρίου 2008 ο Φαλζεράνο εντάχθηκε στην ομάδα της Serie B Salernitana, που βρίσκεται στο Σαλέρνο.  Αφού η ομάδα υποβιβάστηκε το 2009–10 στη Serie B, ο Falzerano έκανε το ντεμπούτο του στην πρώτη ομάδα. Επιλέχθηκε στο 2011 Lega Pro Quadrangular Tournament για την ομάδα U20 της Ιταλίας Serie C, χάνοντας από τη Lega Pro Second Division/B 0–2. 

### Κιέβο και συνιδιοκτησία
Η Salernitana χρεοκόπησε το καλοκαίρι του 2011. Το Falzerano υπέγραψε από τον σύλλογο της Serie A AC ChievoVerona και πουλήθηκε στην Avellino σε συμφωνία συνιδιοκτησίας .  Ο Φαλζεράνο πέρασε 5 μήνες με την ομάδα της Καμπανίας. Στις 24 Ιανουαρίου 2012 ο Falzerano υπέγραψε η Latina, επιστρέφοντας στην περιοχή του Lazio μετά σεζόν.   Έπαιξε 11 παιχνίδια για τον σύλλογο στο πρωτάθλημα καθώς και σε «πλέι-άουτ» υποβιβασμού. Η Λατίνα κέρδισε την Τριεστίνα στα πλέι οφ και εξασφάλισε μια θέση στην τρίτη κατηγορία για την επόμενη σεζόν .

Ακριβώς πριν ενταχθεί στη Latina, ο Falzerano επέλεξε επίσης στην *αντιπροσωπευτική ομάδα της πρώτης κατηγορίας* Group A κάτω των 21 ετών, για το 2012 Lega Pro Quadrangular Tournament.  Η ομάδα Α του Ομίλου Prima Divisione κέρδισε αυτό το τουρνουά.  

### Επιστροφή στη Lega Pro
Ο Φαλζεράνο έμεινε ελεύθερος κατά τη διάρκεια των καλοκαιρινών μεταγραφικών παραθύρων.  Στις 10 Σεπτεμβρίου 2013 υπέγραψε συμβόλαιο 1 έτους με την Άσκολι .  Στις 9 Ιανουαρίου 2014 υπέγραψε ο Gubbio . 

Μετά από μια καλή σεζόν με τον Pistoiese, εντάχθηκε στον Bassano . 

### Βενέτσια
Στις 31 Ιανουαρίου 2017, ο Bassano τον πούλησε στη Venezia . 

### Περούτζια
Στις 10 Ιανουαρίου 2019, ο Falzerano εντάχθηκε στην Περούτζια . 

## Παραπομπές


## Εξωτερικοί σύνδεσμοι
* Προφίλ Football.it 
*  

Κατηγορία:Ποδοσφαιριστές Σέριε Γ
Κατηγορία:Ποδοσφαιριστές Σέριε Β
Κατηγορία:Ποδοσφαιριστές Περούτζα Κάλτσιο
Κατηγορία:Ποδοσφαιριστές ΦΒΚ Ουνιόνε Βενέτσια
Κατηγορία:Ποδοσφαιριστές ΑΚ Πιστοϊέζε 1921
Κατηγορία:Ποδοσφαιριστές ΑΣ Γκούμπιο 1910
Κατηγορία:Ποδοσφαιριστές Άσκολι Κάλτσιο 1898
Κατηγορία:Ποδοσφαιριστές ΟΣ Γκροσέτο ΦΚ
Κατηγορία:Ποδοσφαιριστές ΟΣ Λατίνα Κάλτσιο
Κατηγορία:Ποδοσφαιριστές ΑΣ Αβελλίνο 1912
Κατηγορία:Ποδοσφαιριστές ΟΣ Σαλερνιτάνα 1919
Κατηγορία:Ιταλοί ποδοσφαιριστές
Βίλα Παπαλέξη

Ως **Βίλα Παπαλέξη** είναι γνωστή η ιστορική οικία - μνημείο στα Κρέστενα Ηλείας, που κτίστηκε στα 1890-1891 από τον Nικόλαο Παπαλέξη, βουλευτή Ολυμπίας, και αντιπροέδρο της Βουλής. Βρίσκεται στην ανατολική πλευρά της Κρέστενας, απέναντι από τον ιερό ναό Κοιμήσεως της Θεοτόκου, και έχει εμβαδό 450 τ.μ.. Αποτελεί τυπικό δείγμα νεοκλασικού αρχοντικού της Σχολής Τσίλερ. Μάλιστα, σύμφωνα με κάποιες ιστορικές πηγές, θεωρείται ότι κτίστηκε από τον ίδιο τον **Τσίλερ**.

Σε αυτό το κτίριο έχουν φιλοξενηθεί παγκοσμίου φήμης προσωπικότητες, όπως ο πρωθυπουργός της Γαλλίας κατά τον Α’ Παγκόσμιο Πόλεμο, **[[Ζωρζ Κλεμανσώ]]**, ο οποίος σύμφωνα με ιστορικές μαρτυρίες επισκέφθηκε την Κρέστενα το 1896, στο πλαίσιο περιοδείας του στην Ελλάδα.

Η βίλα αναπαλαιώθηκε εξ ολοκλήρου κατά το διάστημα 2007-2009 και θεωρείται αναμφισβήτητα ένα από τα ωραιότερα αρχοντικά της Πελοποννήσου.

Σύμφωνα με αποφάσεις του υπουργείου Πολιτισμού από το 1932, οι οποίες συμπληρώθηκαν το 1979 και το 2000, το ακίνητο χαρακτηρίζεται έργο τέχνης, που χρειάζεται ειδική κρατική προστασία, διότι παρουσιάζει ιδιαίτερο ενδιαφέρον και έχει αξιόλογα αρχιτεκτονικά και διακοσμητικά στοιχεία.

## Παραπομπές


Κατηγορία:Ιστορικές οικίες στην Ελλάδα
Κατηγορία:Νεοκλασική αρχιτεκτονική στην Ελλάδα
Επαναστρατιωτικοποίηση της Ρηνανίας

250px|μικρογραφία|Η Ρηνανία
Η **Επαναστρατιωτικοποίηση της Ρηνανίας** (γερμαν. *Rheinlandbesetzung*) συνέβη στις 7 Μαρτίου 1936, όταν οι γερμανικές στρατιωτικές δυνάμεις εισήλθαν στη Ρηνανία, κάτι που παραβίαζε ευθέως τη Συνθήκη των Βερσαλλιών και τις Συνθήκες του Λοκάρνο. Ούτε η Γαλλία ούτε η Βρετανία ήταν προετοιμασμένες για στρατιωτική απάντηση, επομένως δεν ενήργησαν. Μετά το 1939, οι σχολιαστές έλεγαν συχνά ότι μια ισχυρή στρατιωτική κίνηση το 1936 μπορεί να είχε αναχαιτίσει τα επεκτατικά σχέδια του Χίτλερ. Ωστόσο, η πρόσφατη ιστοριογραφία συμφωνεί ότι τόσο η κοινή γνώμη όσο και η ελίτ στη Βρετανία και τη Γαλλία ήσαν αντίθετες σε μια στρατιωτική επιχείρηση και, επομένως, αιφνιδιάστηκαν.

Μετά το τέλος του Α' Παγκοσμίου Πολέμου, η Ρηνανία περιήλθε στην κατοχή των Συμμάχων. Σύμφωνα με τη Συνθήκη των Βερσαλλιών, ο γερμανικός στρατός απαγορευόταν να εισέλθει σε όλα τα εδάφη δυτικά του Ρήνου και σε απόσταση 50 χιλιομέτρων ανατολικά του. Οι Συνθήκες του Λοκάρνο του 1925 επιβεβαίωσαν το μόνιμα αποστρατιωτικοποιημένο καθεστώς της Ρηνανίας. Το 1929, ο Γερμανός υπουργός Εξωτερικών Γκούσταβ Στρέζεμαν διαπραγματεύτηκε την αποχώρηση των συμμαχικών δυνάμεων. Οι τελευταίοι στρατιώτες έφυγαν από τη Ρηνανία τον Ιούνιο του 1930.

Μετά την ανάληψη της εξουσίας από τους Ναζί το 1933, η Γερμανία άρχισε να εργάζεται για την εκ νέου στρατιωτικοποίηση της Ρηνανίας. Στις 7 Μαρτίου 1936, επικαλούμενος τη Γαλλοσοβιετική Συνθήκη Αμοιβαίας Βοήθειας ως πρόσχημα, Χίτλερ διέταξε τη Βέρμαχτ να βαδίσει στη Ρηνανία, γεγονός που προκάλεσε επευφημίες εντός της Γερμανίας. Η γαλλική και η βρετανική κυβέρνηση, δεν αντέδρασαν.

Η εκ νέου στρατιωτικοποίηση άλλαξε την ισορροπία δυνάμεων στην Ευρώπη, επιτρέποντας στη Γερμανία να ακολουθήσει μια επιθετική πολιτική που είχε αποτραπεί από το αποστρατιωτικοποιημένο καθεστώς της Ρηνανίας.

Το γεγονός ότι η Βρετανία και η Γαλλία δεν παρενέβησαν έκανε τον Χίτλερ να πιστέψει ότι καμμία χώρα δεν θα εμπόδιζε την εξωτερική πολιτική του. Αυτό τον έκανε να αποφασίσει να επιταχύνει τον ρυθμό των γερμανικών προετοιμασιών για πόλεμο και την κυριαρχία του στην Ευρώπη.. Στις 14 Μαρτίου 1936, κατά τη διάρκεια ομιλίας του στο Μόναχο, ο Χίτλερ δήλωσε: «Ούτε οι απειλές ούτε οι προειδοποιήσεις θα με εμποδίσουν να προχωρήσω στον δρόμο μου. Ακολουθώ το μονοπάτι που μου έχει οριστεί από τη θεία πρόνοια με την ενστικτώδη σιγουριά ενός υπνοβάτη»

## Παραπομπές


Κατηγορία:Ένοπλες δυνάμεις της Ναζιστικής Γερμανίας
Κατηγορία:Ιστορία της Ρηνανίας
Ενεργειακό τρίγωνο

Ο όρος **Ενεργειακό Τρίγωνο** () αναφέρεται σε σχέδιο εξόρυξης φυσικού αερίου μεταξύ των τριών συμμαχικών χωρών Κύπρου, Ισραήλ και Ελλάδας, οι οποίες συμφώνησαν να χρησιμοποιήσουν τα κοιτάσματα φυσικού αερίου Ταμάρ, Λεβιάθαν και Αφροδίτη που εντοπίστηκαν το 2009, το 2010 και το 2011 αντίστοιχα. Περίπου 40 τρισεκατομμύρια κυβικά πόδια φυσικού αερίου βρέθηκαν μεταξύ Κύπρου και Ισραήλ, δίνοντας και στις δύο χώρες το πλεονέκτημα στις εμπορικές συναλλαγές στην περιοχή. Η Ευρώπη απαιτεί ετησίως 19 τρισ. κυβ. πόδια φυσικού αερίου και η κυπριακή κυβέρνηση πιστεύει ότι η Αποκλειστική Οικονομική Ζώνη της (ΑΟΖ) κατέχει περίπου 60 τρισεκατομμύρια κυβικά πόδια. Η Κύπρος ακολούθησε αυτήν την οικονομικά ευεργετική επιλογή προκειμένου το Ενεργειακό Τρίγωνο να παρέχει ενέργεια στην Ευρωπαϊκή Ένωση.

## Ετυμολογία

Ο όρος *Ενεργειακό τρίγωνο* αναφέρθηκε για πρώτη φορά στον Επιχειρηματικό Σύνδεσμο Κύπρου-Ισραήλ στη Λευκωσία το 2010. Λόγω της κοινής ίδρυσης της Αποκλειστικής Οικονομικής Ζώνης μεταξύ Κύπρου και Ισραήλ, αυτό σηματοδότησε την αρχή της αυξημένης συνεργασίας μεταξύ των δύο Μεσογειακών κρατών. Και οι δύο χώρες συμφώνησαν στην από κοινού εξόρυξη φυσικού αερίου από την αμερικανική εταιρεία Noble Energy προκειμένου να μειωθεί η οικονομική επιβάρυνση της εξόρυξης και από τις δύο χώρες. Η Ελλάδα προσχώρησε στο σχέδιο του Ισραήλ και της Κύπρου που αφορά την εξαγωγή φυσικού αερίου προς την Ευρώπη έως το 2015 μέσω ενός σταθμού ηλεκτροπαραγωγής κοντά στη Λεμεσό το 2011. 

## Παραπομπές

## Εξωτερικοί σύνδεσμοι
* Noble Energy 
* Israel-Lebanon Offshore Oil & Gas Dispute – Rules of International Maritime Law Martin Waehlisch, *ASIL Insight (American Society of International Law), Vol. 15, Issue 3, Dec. 5, 2011.*
* Israeli embassy in Cyprus official website
* Cyprus Tel Aviv embassy
* Cyprus-Israel Business Association
* 
* 

Κατηγορία:Ελληνοκυπριακές σχέσεις
Κατηγορία:Ελληνοϊσραηλινές σχέσεις
Βανέσα Κέρμπι

Η **Βανέσα Νουάλα Κέρμπι**     (,  γεννημένη 18 Απριλίου 1988)  είναι Αγγλίδα ηθοποιός. Είναι αποδέκτης πολλών διακρίσεων, οι οποίες περιλαμβάνουν ένα Βραβείο Τηλεόρασης της Βρετανικής Ακαδημίας, ένα Βραβείο Volpi Cup, εκτός από υποψηφιότητες για Όσκαρ, Χρυσή Σφαίρα, Βραβείο Έμμυ Ζώνης Υψηλής Τηλεθέασης και δύο βραβεία Σωματείου Ηθοποιών.

Γεννημένη στο Γουίμπλεντον του Λονδίνου, κόρη του επιφανούς ουρολόγου Ρότζερ Κέρμπι, η Κέρμπι σπούδασε Αγγλική Φιλολογία στο Πανεπιστήμιο του Έξιτερ. Μετά την αποφοίτησή της, έκανε το επαγγελματικό της ντεμπούτο στη σκηνή με μια παραγωγή του Άρθουρ Μίλερ *[[Ήταν όλοι τους παιδιά μου]]* (2010), και ακολούθησε με αναγνωρισμένες ερμηνείες στα έργα: *[[Όνειρο Θερινής Νυκτός]]* (2010), *As You Like It* (2010), *Women Beware Women* (2011), *[[Τρεις αδελφές]]* (2012) και ως Στέλα Κοβάλσκι στο *Λεωφορείο ο Πόθος* (2014), κερδίζοντας τα βραβεία Ίαν Τσάρλσον για αυτές τις παραστάσεις με το *Variety* να την περιγράφει ως «την εξαιρετική ηθοποιό του θεάτρου της γενιάς της, ικανή για τις πιο απροσδόκητες επιλογές». 

Η Κέρμπι έκανε το ντεμπούτο της στον κινηματογράφο με έναν μικρό ρόλο στο αστυνομικό δράμα *The Rise* (2012) και έγινε διεθνώς γνωστή με την ερμηνεία της ως πριγκίπισσα Μαργαρίτα, κόμισσα του Σνόουντον, στη δραματική σειρά του Netflix *[[Το Στέμμα (τηλεοπτική σειρά)|The Crown]]* (2016–2017), για την οποία κέρδισε το τηλεοπτικό βραβείο της Βρετανικής Ακαδημίας Καλύτερης Γυναικείας Ερμηνείας και έλαβε μια υποψηφιότητα για το Βραβείο Έμμι Ζώνης Υψηλής Τηλεθέασης για την Εξαιρετική Β' Γυναικεία Ερμηνεία σε Δραματική Σειρά . Κέρδισε ευρύτερη αναγνώριση με τους ρόλους της στις ταινίες δράσης *[[Επικίνδυνη Αποστολή: Η Πτώση]]* (2018) και *[[Hobbs & Shaw]]* (2019). Άλλοι εξέχοντες κινηματογραφικοί της ρόλοι περιλαμβάνουν το *About Time* (2013), *The World to Come* (2020) και την ερμηνεία της ως μια νεαρή γυναίκα με θλίψη στο *Τα θραύσματα μιας γυναίκας* (2020) για το οποίο η Κέρμπι έλαβε υποψηφιότητα για το Όσκαρ Καλύτερης Ηθοποιός .  

## Παραπομπές


Κατηγορία:Αγγλίδες ηθοποιοί φωνής
Κατηγορία:Αγγλίδες ηθοποιοί τηλεόρασης
Κατηγορία:Αγγλίδες ηθοποιοί θεάτρου
Κατηγορία:Αγγλίδες ηθοποιοί κινηματογράφου
Κατηγορία:Νικήτριες Κυπέλλου Βόλπι Καλύτερης Ηθοποιού
Σταμάτης Κούρκουλος-Αρδίτης

Ο **Σταμάτης Κούρκουλος-Αρδίτης** (γεν. 7 Ιουνίου 1998) είναι Έλληνας σκακιστής που έλαβε τον του  του Διεθνούς Μαιτρ (IM) το 2018 και του FIDE Μαιτρ (FM) το 2014. Κατατάσσεται στην 7η θέση των πιο αξιόλογων Ελλήνων σκακιστών. Η υψηλότερη βαθμολογία του ήταν 2538 (τον Δεκέμβριο του 2021).

Κατέκτησε το Ελληνικό ατομικό πρωτάθλημα σκακιού ανδρών το 2019.

Το 2020 κέρδισε το 13ο Τουρνουά της Παλαιόχωρας με σκορ 7,5/9.

Κέρδισε τον GM Maxime Lagarde στον 9ο γύρο του Ευρωπαϊκού Πρωταθλήματος, πετυχαίνοντας τελικό σκορ 6/11.

Το 2023, κατέκτησε για δεύτερη φορά το Ελληνικό ατομικό πρωτάθλημα σκακιού ανδρών.

## Παραπομπές


Κατηγορία:Σκάκι στην Ελλάδα
Κ
Λεάντρο Καμπάνια

Ο **Λεάντρο Καμπάνια** (Leandro Campagna, γεννημένος στις 24 Μαΐου 1994) είναι Ιταλός ποδοσφαιριστής που παίζει στην AC Bra.

## Βιογραφία
Γεννημένος στη Latina, στην περιοχή του Λάτσιο, ο Campagna ξεκίνησε την καριέρα του στην ομάδα Frosinone της Λάτσιο. Ήταν μέλος της μικτής ομάδας κάτω των 16–17 τη σεζόν 2009–10  και 2010–11. Έπαιξε επίσης 9 φορές για την ομάδα κάτω των 20 ετών το 2010–11.  Ο Campagna έκανε το ντεμπούτο του στην ηλικιακή ομάδα στον τελευταίο γύρο της Serie B 2010–11, τον οποίο σίγουρα η πρώτη ομάδα υποβιβάστηκε. Με την επιστροφή του Μίρκο Γκόρι από την Πάρμα, ήταν ο πρωταγωνιστής για την ομάδα κάτω των 19 ετών να κερδίσει το πρωτάθλημα αφιερωμένο στους συλλόγους της Lega Pro. Ο Campagna σημείωσε ένα γκολ ως αλλαγή στον τελικό.  Για την πρώτη ομάδα, η Campagna έπαιξε δύο φορές το 2011–12 Lega Pro Prima Divisione . Τον Ιανουάριο του 2013, η Campagna υπεγράφη από την Πάρμα  σε προσωρινή συμφωνία με την επιλογή να υπογράψει τα μισά δικαιώματα εγγραφής, ενώνοντας ξανά τον πρώην συμπαίκτη της Frosinone Daniele Abbracciante . Η Frosinone υπέγραψε επίσης τον επιθετικό Gianluca Lapadula από την Cesena και την Parma εκείνο τον μήνα ως ενίσχυση. Στις 20 Ιουνίου 2013, η Πάρμα έκοψε το δικαίωμα επιλογής για μεταγραφή 600.000 ευρώ σε 5ετές συμβόλαιο.  Στις 30 Ιουνίου 2013 η Πάρμα πούλησε το μισό από το « κάρτο» του επιθετικού Daniel Ciofani στη Frosinone για 600.000 ευρώ ως αποζημίωση. Ο Campagna επέστρεψε στη Frosinone σε προσωρινή συμφωνία, αλλά δεν κατάφερε να παίξει κανένα παιχνίδι. Μετά την οριστική υπογραφή του Ciofani, ο Campagna επέστρεψε στην Πάρμα στις 27 Ιανουαρίου 2014 αλλά αμέσως αναχώρησε για την Barletta . 

Το καλοκαίρι του 2014 υπέγραψε από τον Μέλφι σε προσωρινή συμφωνία. Στις 2 Φεβρουαρίου 2015 ο Campagna επέστρεψε στην Πάρμα, με τον Alessandro Luparini να μετακομίζει από την Parma στο Melfi.  Έμεινε αδέσμευτος την 1η Ιουλίου 2015, καθώς η Πάρμα διαλύθηκε λόγω οικονομικών προβλημάτων. Υπεγράφη από τον Λατίνα στις 6 Νοεμβρίου 2015, υπογράφοντας συμβόλαιο που θα τον κρατήσει στον σύλλογο μέχρι τον Ιούνιο του 2016.

Στις 3 Ιανουαρίου 2020, η Campagna εντάχθηκε στην ομάδα AC Bra της Serie D. 

## Παραπομπές


Κατηγορία:Επιθετικοί ποδοσφαιριστές
Κατηγορία:Ποδοσφαιριστές Σέριε Γ
Κατηγορία:Ποδοσφαιριστές Σέριε Β
Κατηγορία:Ποδοσφαιριστές ΟΝ Καταντζάρο 1929
Κατηγορία:Ποδοσφαιριστές ΟΣ Λατίνα Κάλτσιο
Κατηγορία:Ποδοσφαιριστές ΟΣ Αρέθο
Κατηγορία:Ποδοσφαιριστές Πάρμα ΦΚ
Κατηγορία:Ποδοσφαιριστές Φροζινόνε Κάλτσιο
Κατηγορία:Ιταλοί ποδοσφαιριστές
Ρεμπέκα Φέργκιουσον

Η **Ρεμπέκα Λουίζα Φέργκιουσον Σούντστρεμ** (*Rebecca Louisa Ferguson Sundström,* γεννημένη 19 Οκτωβρίου 1983) είναι Σουηδή ηθοποιός.   Ξεκίνησε την καριέρα της ως ηθοποιός με τη σουηδική σαπουνόπερα *Nya tider* (1999–2000) και συνέχισε ως πρωταγωνίστρια στην ταινία σλάσερ *Drowning Ghost* (2004). Έγινε διεθνής γνωστή με την ερμηνεία της ως Ελίζαμπεθ Γούντβιλ στη βρετανική τηλεοπτική μίνι σειρά *[[Η Λευκή Βασίλισσα (Σειρά)|Η Λευκή Βασίλισσα]]* (2013), για την οποία ήταν υποψήφια για Χρυσή Σφαίρα Καλύτερης Γυναικείας Ερμηνείας σε μίνι σειρά ή τηλεοπτική ταινία .

Η Φέργκιουσον πρωταγωνίστησε ως πράκτορας της MI6 Ίλσα Φάουστ στην κατασκοπευτική ταινία δράσης *[[Επικίνδυνη αποστολή: Μυστικό Έθνος|Επικίνδυνη Αποστολή: Μυστικό Έθνος]]* (2015) και στο σίκουελ της *[[Επικίνδυνη Αποστολή: Η Πτώση]]* (2018). Έπαιξε επίσης την Τζένι Λιντ στη μιούζικαλ ταινία *The Greatest Showman* και έπαιξε στην ταινία τρόμου επιστημονικής φαντασίας *Life* (και τα δύο το 2017), πρωταγωνίστησε στην ταινία τρόμου *Doctor Sleep* (2019) και είχε υποστηρικτικούς ρόλους στην κωμωδία-δράμα **' ( 2016), το θρίλερ μυστηρίου ''Το κορίτσι στο τρένο'' (2016) και την ταινία επιστημονικής φαντασίας ''Men in Black: International'' (2019). Απεικόνισε την κυρία Τζέσικα στο [[Επιστημονική φαντασία|sci-fi]] έπος ''[[Dune (ταινία, 2021)|Dune]]'' (2021) και επανέλαβε τον ρόλο της στην συνέχεια **' (2024).

## Παραπομπές


Κατηγορία:Σουηδές ηθοποιοί τηλεόρασης
Κατηγορία:Σουηδές ηθοποιοί κινηματογράφου
Λετίτια Τζέιμς

Η **Λετίτια Ανν "Τις" Τζέιμς** (αγγλικά: *Letitia Ann "Tish" James*, 18 Οκτωβρίου 1958), είναι Αμερικανίδα δικηγόρος, πολιτικός και ακτιβίστρια, που υπηρετεί ως 67η Γενική Εισαγγελέας της Νέας Υόρκης από τον Ιανουάριο του 2019. Είναι μέλος του Δημοκρατικού Κόμματος. Είναι η πρώτη αφροαμερικανίδα και η πρώτη γυναίκα στην πολιτεία που αναλαμβάνει αυτό το αξίωμα. 

Προηγουμένως, υπηρέτησε ως 4η Δημόσια Συνήγορος της Πόλης της Νέας Υόρκης, από τον Ιανουάριο του 2014 έως τον Δεκέμβριο του 2018. Επιπλέον, έχει υπηρετήσε και ως Μέλος του Δημοτικού Συμβουλίου της Νέας Υόρκης από την 35η περιφέρεια, από τον Ιανουάριο του 2004 έως τον Δεκέμβριο του 2013. 

Εξελέγη πολιτειακή Γενική Εισαγγελέας, στις εκλογές του 2018, με ποσοστό 62,4% έναντι 35,2% του Ρεπουμπλικανού ανθυποψήφιού της. 

## Βιογραφία
Η Λετίτια Τζέιμς, γεννήθηκε τον Οκτώβριο του 1958 στο Μπρούκλιν της Νέας Υόρκης, όπου και μεγάλωσε. Αποφοίτησε από το Λύκειο "Fort Hamilton High School" στο Μπρούκλιν το 1976. Κατόπιν σπούδασε κοινωνικές επιστήμες και κοινωνική εργασία στο Πανεπιστήμιο της Πόλης της Νέας Υόρκης, λαμβάνοντας πτυχίο (BA) το 1981. Στη συνέχεια, σπούδασε Νομική στο Πανεπιστήμιο Χάουαρντ στην Ουάσινγκτον, λαμβάνοντας πτυχίο (JD) το 1988. Το 1989, αφού ολοκλήρωσε την πρακτική της ως ασκούμενη δικηγόρος, έγινε μέλος του Δικηγορικού Συλλόγου της Νέας Υόρκης. Αργότερα, πραγματοποίησε μεταπτυχιακές σπουδές στην Δημόσια Διοίκηση στο Πανεπιστήμιο Κολούμπια, και έλαβε μεταπτυχιακό δίπλωμα (MPA) το 2003.

## Παραπομπές


## Εξωτερικοί σύνδεσμοι
* 

Κατηγορία:Πολιτειακοί Γενικοί Εισαγγελείς (ΗΠΑ)
Κατηγορία:Γενικοί Εισαγγελείς της Νέας Υόρκης
Κατηγορία:Νέα Υόρκη (πολιτεία)
Κατηγορία:Νέα Υόρκη
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Κατηγορία:Αμερικανοί εισαγγελείς
Κατηγορία:Αφροαμερικανοί
Κατηγορία:Αφροαμερικανοί ακτιβιστές
__ΕΥΡΕΤΗΡΙΟ__
Πολυκατοικία Δημήτριου Δεβερίκου

Η πολυκατοικία στη γωνία των οδών Πατησίων 195 και Κνωσσού, γνωστή και ως **«πολυκατοικία Δημητρίου Δεβερίκου»**, αποτελεί αξιόλογο δείγμα του πρώιμου μεταπολεμικού μοντερνισμού, ανήκει δε στο ρεύμα του λεγόμενου «κλασικίζοντος μοντερνισμού». Κατασκευάστηκε το 1950. Βρίσκεται στην περιοχή της πλατείας Αμερικής.

## Το κτίριο και η ιστορία του
Η πολυκατοικία ξεκίνησε να κατασκευάζεται σε οικόπεδο επί της διασταυρώσεως των οδών Πατησίων και Κνωσσού. Στη θέση της πολυκατοικίας υπήρχε μικρό ισόγειο κτίσμα χαμηλής αρχιτεκτονικής αξίας. Την κατασκευή ανέλαβε ο Δημήτριος Δεβερίκος, εργολάβος με καταγωγή από τη Μύκονο και έντονη κατασκευαστική παρουσία στην ευρύτερη περιοχή. Αρχιτέκτων του κτιρίου υπήρξε ο διαπρεπής Γεώργιος Βίγκος, ο οποίος σχεδίασε τις όψεις και γενικότερα όλη την οικοδομή. Τα έργα ξεκίνησαν το 1950 και ολοκληρώθηκαν εντός του ίδιου έτους. 

Η οικοδομή διαθέτει καταρχάς εκτεταμένους χώρους υπογείου με κοινόχρηστα πλυντήρια για τις ανάγκες των διαμερισμάτων, διαμέρισμα/κατοικία θυρωρού και τις αποθήκες των συνιδιοκτητών. Ακόμη το κτίριο διαθέτει δύο κλιμακοστάσια υπηρεσίας, ξεχωριστή είσοδο υπηρεσίας από την οδό Κνωσσού και γενικότερα σωστά μελετημένους κοινόχρηστους χώρους. 

Τα διαμερίσματα διακρίνονται για τα ιδιαίτερα δρύινα δάπεδα αυτών, τα επίσης δρύινα εσωτερικά κουφώματα και τα εξαιρετικής ποιότητας μάρμαρα και μωσαϊκά τους. Όλες οι κατοικίες διαθέτουν δωμάτιο και είσοδο υπηρεσίας. Στο παρελθόν υπήρχε επίσης εσωτερικό σύστημα ενδοεπικοινωνίας μεταξύ θυρωρείου και διαμερισμάτων. Η είσοδος αποτελείται από μεγάλο προθάλαμο, ο οποίος χωρίζεται μέσω δρύινων ενδιάμεσων πορτών Windfang, από το χώρο της κυρίας εισόδου και του θυρωρείου. Το δάπεδο της εισόδου είναι χαρακτηριστικό με μοντέρνα σχέδια μαύρου μαρμάρου Βυτίνας εντός πλαισίου από λευκό πεντελικό μάρμαρο.
Ο κύριος όγκος της οικοδομής χωρίζεται σε διάφορα τμήματα, αφού διακόπτεται από συνεχόμενους εξώστες. Η γωνία του κτιρίου αναπτύσσεται σε προεξοχή εν σχέσει με την υπόλοιπη πρόσοψη, δημιουργώντας με αυτόν τον τρόπο μια υπόνοια των έρκερ τα οποία κατά την περίοδο της κατασκευής είχαν καταργηθεί. Χαρακτηριστικά είναι επίσης τα κιγκλιδώματα της πολυκατοικίας, τα οποία συναντώνται στους εξώστες, στις εξώθυρες των διαμερισμάτων και τους φεγγίτες της οικοδομής. 

Η πολυκατοικία κατοικήθηκε εξαρχής από επιφανείς κατοίκους της πόλης, συγκεντρώνοντας ανά διαστήματα σπουδαία πρόσωπα της πολιτικής και πολιτιστικής ζωής της χώρας εντός αυτής. Υπήρξε κατοικία υψηλόβαθμων πολιτικών, καλλιτεχνών όπως της Μάγιας Λυμπεροπούλου, συγγραφέων, καθηγητών πανεπιστημίου και πολλών άλλων. Το ρετιρέ του κτιρίου κατοικήθηκε στο παρελθόν από γνωστό βουλευτή της Ένωσης Κέντρου.

## Σύνδεσμοι

Κατηγορία:Κτίρια και κατασκευές στην Αθήνα
Κατηγορία:Μοντερνισμός
Κατηγορία:Αρχιτεκτονική κτιρίων
Άγιος Γεώργιος Γραμβούσης Χανίων

Ο **Άγιος Γεώργιος** είναι οικισμός της τοπικής κοινότητας Γραμβούσης (ορθότ. Γραμβουσής), της δημοτικής ενότητας και δήμου Κισσάμου, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα *Καλλικράτης*. 
Πριν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης.
## Γεωγραφία
Ο Άγιος Γεώργιος είναι πεδινός οικισμός στο βορειοδυτικό τμήμα του νομού Χανίων, στη βάση της χερσονήσου Γραμβούσας. Βρίσκεται πάνω στην επαρχιακή οδό που συνδέει την Κίσσαμο με τον Πλάτανο, σε μέσο σταθμικό υψόμετρο 80 μέτρων. Απέχει 48 χιλιόμετρα περίπου δυτικά των Χανίων. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Λαρδά. Το 1955 ορίστηκε έδρα της κοινότητας Γραμβούσης. Με το ΦΕΚ 244Α - 04/12/1997 αποσπάστηκε από την κοινότητα Γραμβούσης και προσαρτήθηκε στον δήμο Κισσάμου.

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Κισάμου
Κατηγορία:Χωριά της περιφερειακής ενότητας Χανίων
Άγιος Γεώργιος Ζυμπραγού Χανίων

Ο **Άγιος Γεώργιος** είναι οικισμός της τοπικής κοινότητας Ζυμπραγού, της δημοτικής ενότητας (τέως δήμου) Κολυμβαρίου, του δήμου Πλατανιά, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα *Καλλικράτης*. 
Πρίν το πρόγραμμα *Καλλικράτης* και το σχέδιο *Καποδίστριας*, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης.
## Γεωγραφία
Ο Άγιος Γεώργιος είναι ημιορεινός οικισμός στο δυτικό τμήμα του νομού Χανίων, λίγο βορειότερα του Ζυμπραγού και σε μέσο σταθμικό υψόμετρο 260 μέτρων. Απέχει 38 χιλιόμετρα περίπου νοτιοδυτικά των Χανίων. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1981 και προσαρτήθηκε στην κοινότητα Ζυμπραγού. Με το ΦΕΚ 244Α - 04/12/1997 αποσπάστηκε από την κοινότητα Ζυμπραγού και προσαρτήθηκε στον δήμο Κολυμβαρίου. Με το ΦΕΚ 87Α - 07/06/2010 αποσπάστηκε από τον δήμο Κολυμβαρίου και προσαρτήθηκε στον δήμο Πλατανιά.
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*eetaa.gr

Κατηγορία:Δήμος Πλατανιά
Κατηγορία:Χωριά της περιφερειακής ενότητας Χανίων
Άγιος Γεώργιος Μάνδρας Αττικής

Ο **Άγιος Γεώργιος** είναι οικισμός της δημοτικής κοινότητας και δημοτικής ενότητας Μάνδρας, του δήμου Μάνδρας - Ειδυλλίας, της περιφερειακής ενότητας Δυτικής Αττικής, στην περιφέρεια Αττικής, σύμφωνα με το πρόγραμμα *Καλλικράτης*. 
## Γεωγραφία
Ο Άγιος Γεώργιος είναι ορεινός οικισμός στο δυτικό τμήμα του νομού Αττικής, στο ευρύ διάσελο που σχηματίζουν τα όρη Μακρόν (στα βόρεια) και Πατέρας (στα νότια). Βρίσκεται πάνω στον επαρχιακό δρόμο που οδηγεί από το Παλαιοχώρι στον Μύτικα, σε μέσο σταθμικό υψόμετρο 490. Απέχει 44 χλμ. περίπου ΒΔ. της Αθήνας. 
## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1991 και προσαρτήθηκε στον δήμο Μάνδρας. Με το ΦΕΚ 87Α - 07/06/2010 αποσπάστηκε από τον δήμο Μάνδρας και προσαρτήθηκε στον δήμο Μάνδρας – Ειδυλλίας. 
## Αξιοθέατα
*Η εκκλησία του Αγίου Γεωργίου στη δυτική είσοδο του οικισμού
*Η εκκλησία του Αγίου Αντωνίου στο νοτιοανατολικό τμήμα του οικισμού
*Το ησυχαστήριο Αγίων Πάντων και Αγίων Πατέρων, νοτιοανατολικά του οικισμού, στους πρόποδες του όρους Πατέρας
*Η Ακρόπολη (Οχυρό) της Ερενείας, νότια του οικισμού, προσβάσιμη από μονοπάτι στο όρος Πατέρας
## Ορεινή πεζοπορία
Ο Άγιος Γεώργιος είναι η πλησιέστερη αφετηρία για ανάβαση στην υψηλή κορυφή «Λεοντάρι» (1132 μ.) του όρους Πατέρας. 
## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ)
*Εγκυκλοπαίδεια Δομή, 2002-4
*Οργανισμός εκδόσεων «Ελλάδα», χάρτες (Βαρελάς)
*Χάρτες «Ανάβαση» (Κιθαιρώνας-Πατέρας-Γεράνεια 1:25.000)
*Χάρτες «ROAD» (Αττική 1:60.000)
*eetaa.gr

Κατηγορία:Χωριά της περιφερειακής ενότητας Δυτικής Αττικής
Κατηγορία:Δήμος Μάνδρας - Ειδυλλίας
Άνταμ Κίνζινγκερ

Ο **Άνταμ Ντάνιελ Κίνζινγκερ** (αγγλικά: *Adam Daniel Kinzinger*, 27 Φεβρουαρίου 1978), είναι Αμερικανός πολιτικός και στρατιωτικός, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 16η κογκρεσιακή περιφέρεια του Ιλινόι από τον Ιανουάριο του 2011. Είναι μέλος του Ρεπουμπλικανικού Κόμματος. 

Είναι εν ενεργεία Αντισυνταγματάρχης της Πολεμικής Αεροπορίας των ΗΠΑ. 

Ο Κίνζινγκερ, εξελέγη πρώτη φορά στο Κογκρέσο, στις εκλογές του 2010, για την 11η περιφέρεια (2011-2013), με ποσοστό 57.3% έναντι 42.7% της Δημοκρατικής ανθυποψήφιάς του. Το 2012, εξελέγη στην 16η περιφέρεια με ποσοστό 61.8% έναντι 38.1%. Επανεξελέγη το 2014, το 2016, το 2018 και το 2020. 

Ύστερα από τις Προεδρικές Εκλογές του 2020, ο Κίνζινγκερ αποτελεί έναν από τους μεγαλύτερους επικριτές του πρώην προέδρου Ντόναλντ Τραμπ, στο Ρεπουμπλικανικό Κόμμα, και επίσης ήταν ένας από τους 10 Ρεπουμπλικανούς που ψήφισε υπέρ της παραπομπής του, τον Φεβρουάριο του 2021.Επίσης, μαζί με την Λιν Τσέινι, είναι οι μοναδικοί Ρεπουμπλικανοί βουλευτές που είναι μέλη στην ειδική επιτροπή που συγκροτήθηκε για να ερευνήσει την εισβολή στο Αμερικανικό Καπιτώλιο το 2021.

Τον Οκτώβριο του 2021, ο Κίνζινγκερ, ανακοίνωσε ότι δεν θα είναι υποψήφιος για επανεκλογή στην Βουλή των Αντιπροσώπων στις εκλογές του 2022.

## Βιογραφία
Ο Άνταμ Κίνζινγκερ, γεννήθηκε τον Φεβρουάριο του 1978 στο Κανκακί (μια περιοχή έξω από τα περίχωρα του Σικάγου) του Ιλινόι των ΗΠΑ, και μεγάλωσε στο Μπλούμινγκτον του Ιλινόι. Αποφοίτησε από το Λύκειο "Normal Community West High School" στο Νόρμαλ του Ιλινόι το 1996. Σπούδασε πολιτικές επιστήμες στο Πολιτειακό Πανεπιστήμιο του Ιλινόι, λαμβάνοντας πτυχίο (BA) το 2000. 

Από το 2003, υπηρετεί στην Πολεμική Αεροπορία των Ηνωμένων Πολιτειών. 

## Παραπομπές
 
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Ιλινόι
Κατηγορία:Πολιτικοί του Ρεπουμπλικανικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί στρατιωτικοί
__ΕΥΡΕΤΗΡΙΟ__
Πήτερ Γουέλς

Ο **Πήτερ Φράνσις Γουέλς** (αγγλικά: *Peter Francis Welch*, 2 Μαΐου 1947), είναι Αμερικανός πολιτικός και δικηγόρος, που υπηρετεί ως Γερουσιαστής των Ηνωμένων Πολιτειών για την πολιτεία του Βερμόντ, από τον Ιανουάριο του 2023. Είναι μέλος του Δημοκρατικόυ Κόμματος.

Υπηρέτησε ως Μέλος της Βουλής των Αντιπροσώπων των Ηνωμένων Πολιτειών για την μονοεδρική περιφέρεια του Βερμόντ από τον Ιανουάριο του 2007 έως τον Ιανουάριο του 2023. 

Προηγουμένως, έχει υπηρετήσει ως Μέλος της πολιτειακής Γερουσίας του Βερμόντ από το 1981 έως το 1989 και από το 2001 έως το 2007. Κατά την θητεία του ως πολιτειακός γερουσιαστής, διατέλεσε Αναπληρωτής Πρόεδρος της Γερουσίας του Βερμόντ από το 1985 έως το 1989 και από το 2003 έως το 2007, καθώς επίσης και Ηγέτης της Μειοψηφίας της Γερουσίας του Βερμόντ από το 1983 έως το 1985. Το 1990, ήταν υποψήφιος του Δημοκρατικού Κόμματος, για το αξίωμα του Κυβερνήτη του Βερμόντ, όμως ηττήθηκε με μικρή διαφορά από τον Ρεπουμπλικανό υποψήφιο και μετέπειτα Κυβερνήτη Ρίτσαρντ Σνέλινγκ. 

Εξελέγη πρώτη φορά στο Κογκρέσο, στις εκλογές του 2006, με ποσοστό 53.2% έναντι 44.5% της Ρεπουμπλικανής ανθυποψήφιάς του. Επανεξελέγη το 2008, το 2010, το 2012, το 2014, το 2016, το 2018 και το 2020.

Τον Νοέμβριο του 2021, ο Γουέλς, ανακοίνωσε ότι θα είναι υποψήφιος στις εκλογές του 2022, για την έδρα της Γερουσίας των Ηνωμένων Πολιτειών στο Βερμόντ, που προέκυψε από την αφυπηρέτηση και συνταξιοδότηση του Γερουσιαστή Πάτρικ Λέιχι. Στις γενικές εκλογές, εξελέγη στη Γερουσία των Ηνωμένων Πολιτειών, με ποσοστό 67.3% έναντι 27.6% του Ρεπουμπλικανού ανθυποψήφιού του.

## Βιογραφία
Ο Πήτερ Γουέλς, γεννήθηκε τον Μάιο του 1947 στο Σπρίνγκφιλντ της Μασαχουσέτης των ΗΠΑ, όπου και μεγάλωσε. 

Αποφοίτησε το Λύκειο "Cathedral High School" στο Σπρίνγκφιλντ το 1965. Σπούδασε Ιστορία στο Κολλέγιο του Τιμίου Σταυρού στο Γούστερ και έλαβε πτυχίο (BA) το 1969 με διάκριση. Στη συνέχεια, σπουδασε Νομική στο Πανεπιστήμιο Μπέρκλεϊ στην Καλιφόρνια, λαμβάνοντας πτυχίο (JD) το 1973.

## Παραπομπές


Κατηγορία:Γερουσιαστές των ΗΠΑ
Κατηγορία:Βερμόντ
Κατηγορία:Μέλη της Βουλής των Αντιπροσώπων (ΗΠΑ)
Κατηγορία:Πολιτικοί του Δημοκρατικού Κόμματος (ΗΠΑ)
Κατηγορία:Αμερικανοί πολιτικοί
Κατηγορία:Αμερικανοί δικηγόροι
Λυκόφρων της Κορίνθου

Ο **Λυκόφρων της Κορίνθου** ήταν ο δεύτερος γιος του τυράννου της Κορίνθου Περίανδρου. Ο πατέρας του χτύπησε την μητέρα του Μέλισσα με αποτέλεσμα να πέσει και να βρει βίαιο θάνατο, ο Λυκόφρων που βρισκόταν στην Επίδαυρο στο σπίτι του παππού του από μητέρα βασιλιά Προκλή αρνήθηκε να μιλήσει στον πατέρα του. Ο Περίανδρος για τιμωρία του αρνήθηκε την είσοδο στα ανάκτορα, κατόπιν απαγόρευσε στους Κορίνθιους να του μιλήσουν και τελικά τον έστειλε εξορία στην Κέρκυρα. Όταν έφτασε ο Περίανδρος σε προχωρημένη ηλικία κάλεσε τον γιο του από την Κέρκυρα να έρθει στην Κόρινθο να αναλάβει την  Τυραννία αλλά ο Λυκόφρων το αρνήθηκε. Ο Περίανδρος επέμενε, κατάφερε να τον πείσει να επιστρέψει όταν του δήλωσε ότι θα πάει ο ίδιος να ζήσει στην θέση του στην Κέρκυρα μέχρι το τέλος της ζωής του. Οι Κερκυραίοι τρομοκρατήθηκαν όταν άκουσαν ότι θα έρθει στο νησί τους μόνιμα ο Περίανδρος και δολοφόνησαν τον Λυκόφρωνα πριν προλάβει να αποχωρήσει. Ο Περίανδρος εξοργισμένος διέταξε να συγκεντρωθούν 300 νέοι από επιφανείς οικογένειες της Κέρκυρας και να αποσταλούν στον βασιλιά της Λυδίας Αλυάττη Β΄ για να τους ευνουχίσει. Ο Ηρόδοτος συσχετίζει την δολοφονία του Λυκόφρωνα με άλλους νέους που δολοφονήθηκαν χάρη στις κακές πράξεις του πατέρα τους όπως ο Άρπαγος και ο Πρηξάσπης.

## Παραπομπές



## Πηγές

*Vernant, J.-P. (1982). "FROM OEDIPUS TO PERIANDER: LAMENESS, TYRANNY, INCEST IN LEGEND AND HISTORY". Arethusa. 
*Gray, Vivienne J. (1996). "Herodotus and Images of Tyranny: The Tyrants of Corinth". American Journal of Philology. 
*Gera, Deborah Levine (1993). "Bereaved Fathers in Herodotus". Scripta Classica Israelica: 41.

Κατηγορία:Αρχαίοι Κορίνθιοι
Ποταμός Κόσι

Ο **ποταμός Κόσι** (ινδικά: कोसी, , νεπαλικά: कोशी, ) είναι ποταμός μήκους 720 χιλιομέτρων ο οποίος διασχίζει την Κίνα, το Νεπάλ και την Ινδία. Είναι ένας από τους παραπόταμους του Γάγγη.

Η ασταθής φύση του ποταμού οφείλεται στις πυκνές αλλούβιες αποθέσεις τις οποίες μεταφέρει κατά την περίοδο των μουσώνων και έχει μεγάλο αντίκτυπο στις πλημμύρες στην Ινδία. Η αλιεία αποτελεί σημαντική οικονομική δραστηριότητα στον ποταμό και οι αλιευτικοί πόροι έχουν εξαντληθεί τα τελευταία χρόνια.

## Παραπομπές


## Εξωτερικοί σύνδεσμοι
* 

Κατηγορία:Διεθνείς ποταμοί της Ασίας
Κατηγορία:Ποταμοί της Ινδίας
Στάδιο Γκότσε Ντέλτσεφ

Το **Στάδιο Γκότσε Ντέλτσεφ** () είναι στάδιο πολλαπλών χρήσεων στο Πρίλεπ της Βόρειας Μακεδονίας. Η συνολική χωρητικότητα είναι 15.000 θέσεις και έχει πάρει το όνομά του από τον Βούλγαρο Μακεδόνα επαναστάτη Γκότσε Ντέλτσεφ. Αυτήν τη στιγμή χρησιμοποιείται κυρίως για ποδοσφαιρικούς αγώνες και είναι η έδρα των ΦΚ Πόμπεντα και ΦΚ 11 Οκτώβρη. Το στάδιο έχει χρησιμοποιηθεί ως εναλλακτικό γήπεδο της Αρένα Τόσε Προέσκι για την Εθνική Βόρειας Μακεδονίας και έχει φιλοξενήσει τον τελικό του Κυπέλλου Βόρειας Μακεδονίας σε δύο περιπτώσεις. Το 2021, ολοκληρώθηκαν οι εργασίες ανακαίνισης του Σταδίου Γκότσε Ντέλτσεφ, ύστερα από 5 χρόνια.

## Παραπομπές


## Εξωτερικοί σύνδεσμοι
* Πληροφορίες γηπέδου στο MacedonianFootball 
* Γήπεδο Γκότσε Ντέλτσεφ - Πρίλεπ
* Φωτογραφίες του σταδίου 

Κατηγορία:Στάδια ποδοσφαίρου στη Βόρεια Μακεδονία
Κατηγορία:ΦΚ Πόμπεντα
Στάδιο Βία ντελ Μάρε

Το **Στάδιο Έτορε Τζιαρντινιέρο - Βία ντελ Μάρε** (ιταλικά: Stadio Ettore Giardiniero - Via del Mare) είναι στάδιο πολλαπλών χρήσεων στο Λέτσε της Ιταλίας. Χρησιμοποιείται κυρίως για ποδοσφαιρικούς αγώνες και είναι η έδρα της ΟΣ Λέτσε. Το στάδιο χτίστηκε το 1966 και έχει χωρητικότητα 31.533 θεατών. Πήρε το όνομά του από τον δρόμο που οδηγεί στη θάλασσα και από τον δήμαρχο του Λέτσε την εποχή της πρώτης ανακαίνισης του σταδίου το 1985.

## Ιστορία
αριστερά|μικρογραφία| Υποστηρικτές της Λέτσε κατά τη διάρκεια ενός αγώνα εναντίον της Ρόμα, Απρίλιος 2012
Το Στάδιο Βία ντελ Μάρε εγκαινιάστηκε στις 11 Σεπτεμβρίου 1966, κατά τη διάρκεια ενός φιλικού μεταξύ της Λέτσε και της Σπαρτάκ Μόσχας. Το στάδιο αντικατέστησε το παλιό Στάδιο Κάρλο Πράντσο, το οποίο πήρε το όνομά του από έναν νεαρό στρατιώτη από το Λέτσε που σκοτώθηκε στον Α΄ Παγκόσμιο Πόλεμο. Στις 2 Οκτωβρίου του ίδιου έτους, πραγματοποιήθηκε ο πρώτος αγώνας μεταξύ ομάδων από την Ιταλία, με τη Λέτσε να κερδίζει την Τάραντο ΦΚ 1927 με 1–0. Το 1967, η Λέτσε έπαιξε εδώ ένα φιλικό εναντίον της διάσημης Σάντος του Πελέ.

Η αρχική χωρητικότητα ήταν 16.000 θεατές. Το 1976, η χωρητικότητα αυξήθηκε σε 20.500 θεατές. Με την ιστορική πρώτη άνοδο του Λέτσε στη Σέριε Α το 1985, το στάδιο ανακατασκευάστηκε σχεδόν πλήρως και η χωρητικότητα αυξήθηκε σημαντικά σε 55.000, γεγονός που το έκανε το 6ο στάδιο στην Ιταλία σε χωρητικότητα μέχρι το Παγκόσμιο Κύπελλο του 1990. Τόσο η Curva Nord, τώρα η κερκίδα των οργανωμένων οπαδών με επικεφαλής την *Ultrà Lecce*, όσο και η Curva Sud, όπου εδρεύει η *Gioventù*, ξαναχτίστηκαν. Η tribuna και η Distinti αναβαθμίστηκαν επίσης και στη συνέχεια, για να διασφαλιστεί ότι όλες οι θέσεις ήταν αριθμημένες, η χωρητικότητα μειώθηκε στις 40.670 θέσεις.

Τα καθίσματα είναι χρωματισμένα κόκκινο και κίτρινο (τα χρώματα της Λέτσε) και στην *Tribuna Est* υπάρχει μια επιγραφή "US Lecce". Μετά από αυτή τη σχεδόν ολική ανακαίνιση, το στάδιο στο Λέτσε, μαζί με το Στάδιο Φριούλι στο Ούντινε, ήταν το μοναδικό στάδιο έτοιμο για το Παγκόσμιο Κύπελλο του 1990. Ωστόσο, η χρηματοδότηση για έναν χώρο που διατέθηκε στην περιοχή της Απουλίας πήγε στο Στάδιο Σαν Νικόλα στο Μπάρι, γεγονός που προκάλεσε κάποια διαμάχη.

Κατά τη διάρκεια της πρώτης αγωνιστικής της Σέριε Β 2007–08, η αίθουσα τύπου του σταδίου πήρε το όνομα του ντόπιου δημοσιογράφου Σέτζιο Βαντατζάνο, ο οποίος πέθανε υπό τραγικές συνθήκες τον Αύγουστο του 2007. Την πλακέτα παρουσίασε ο γιος του, Μαρτίνο, παρουσία διαφόρων τοπικών αρχών, της διοίκησης της Λέτσε και ορισμένων δημοσιογράφων διαφορετικών εφημερίδων.

Κατά τη διάρκεια της σεζόν 2009–10, το στάδιο φιλοξένησε τους εντός έδρας αγώνες του τότε συλλόγου της Σέριε Β, Γκαλίπολι Κάλτσιο, αφού το γήπεδό της κηρύχθηκε ακατάλληλο ως έδρα για αγώνες στη Σέριε Β.

## Παραπομπές



Κατηγορία:Στάδια ποδοσφαίρου στην Ιταλία
Κατηγορία:Στάδια πολλαπλών χρήσεων στην Ιταλία
Κατηγορία:ΟΣ Λέτσε
Στάδιο Μωρίς Ντυφράν

Το **Στάδιο Μωρίς Ντυφράν** (γαλλικά: *Stade Maurice Dufrasne*) είναι στάδιο ποδοσφαίρου στη Λιέγη του Βελγίου. Το γήπεδο έχει χωρητικότητα 27.670 θεατών. Είναι επίσης γνωστό ως **Στάδιο του Σκλεσέν** (*Stade de Sclessin*), από το όνομα της συνοικίας της Λιέγης όπου βρίσκεται, και είναι η έδρα της Σταντάρ Λιέγης. Η Εθνική Βελγίου έχει παίξει επίσης εδώ, πιο αξιοσημείωτα εναντίον της Εσθονίας τον Σεπτέμβριο του 2008 σε έναν αγώνα για τα προκριματικά του Παγκοσμίου Κυπέλλου του 2010 και εναντίον του Γιβραλτάρ στις 31 Αυγούστου 2017 σε έναν αγώνα για τα προκριματικά του Παγκοσμίου Κυπέλλου του 2018. Το γήπεδο φιλοξένησε τρεις αγώνες στο Ευρωπαϊκό Πρωτάθλημα του 2000.

Το στάδιο φέρει το όνομα του Μορίς Ντιφράν, ο οποίος ήταν Πρόεδρος της Σταντάρ Λιέγης από το 1909 (όταν χτίστηκε το στάδιο) μέχρι το 1931. Ήταν γνωστό ότι έπαιρνε παίκτες στο σπίτι του και τους μαγείρευε ένα γεύμα αν έπαιζαν καλά, ειδικά στα εντός έδρας παιχνίδια.

## Αγώνες στο Ευρωπαϊκό Πρωτάθλημα 2000

## Παραπομπές


## Εξωτερικοί σύνδεσμοι

* Στάδιο Μορίς Ντουφράν στο stadiumguide.com

Κατηγορία:Στάδια ποδοσφαίρου στο Βέλγιο
Κατηγορία:Στάδια Ευρωπαϊκού Πρωταθλήματος Ποδοσφαίρου 1972
Κατηγορία:Στάδια Ευρωπαϊκού Πρωταθλήματος Ποδοσφαίρου 2000
Κατηγορία:Σταντάρ Λιέγης